מצבת אשת נעורים



	
	מצבת אשת נעורים
	








הוֹי רַעְיָה! צְבִיַת חֵן / אֵיכָה נִשְׁבַּרְתְּ!

אֵיכָה כּבָרוּחַ קָדִים / מֶנִי סוֹעַרְתְּ!

נִשְׁבַּר לִבִּי בְקִרְבִּי / לְיוֹם חוֹשֶׁךְ וַעֲבָרוֹת

בּוֹ שֻׁדְדָה אָהֳלִי / הוּבַלְתְּ לִקְבָרוֹת

זֹאת לְבַדִי נֶחָמָתִי / כִּי הִשְׁאַרְתְּ אַחֲרָיִךְ

בֵּן פּוֹרָת נְטַע שַׁעֲשׁוּעִים בַר נְדָרָיִךְ

אִתּוֹ אֶשְׁתַּטֵחַ עֲלֵי קִבְרֵךְ קִינִים אָעִירָה

הוֹי כִּי קָדַר עָלֵינוּ הַיוֹם, בָּאָה הַצְפִירָה!









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/39018